8402 Dampkedler (undtagen centralvarmekedler, som også kan producere lavtryksdamp); kedler med overhedning

8402 19 90 Andre dampkedler Denne underposition omfatter bl.a. hybridkedler samt specielle tankdampkedler, såsom elektrisk opvarmede dampkedler udstyret med elektrisk opvarmede beholdere i stedet for fyrkasser.

8405 Luftgas- og vandgasgeneratorer, også med renseapparater; acetylengasgeneratorer og lignende gasgeneratorer, som arbejder med vand, også med renseapparater

8405 10 00 Luftgas- og vandgasgeneratorer, også med renseapparater; acetylengasgeneratorer og lignende gasgeneratorer, som arbejder med vand, også med renseapparater Undtaget fra denne underposition er bl.a.: a) Bygasgeneratorer (koksovne), der anvendes i gasværker (pos. 8417). b) Elektrolytiske gasgeneratorer (fx til udvikling af nitrogendioxid, hydrogensulfid eller hydrogencyanid, afhængig af den anvendte elektrolyt), der tariferes i pos. 8543.

8407 Forbrændingsmotorer med gnisttænding, med frem- og tilbagegående eller roterende stempel

8407 21 10 til 8407 29 80 Motorer til fremdrift af skibe og både Undtaget fra disse underpositioner er motorer, der anvendes om bord på skibe og både til andre formål end fremdrift.

8408 Forbrændingsmotorer med kompressionstænding med stempel (diesel- eller semidieselmotorer)

8408 10 11 til 8408 10 99 Motorer til fremdrift af skibe og både Se de forklarende bemærkninger til pos. 8407 21 10 til 8407 29 80.

8409 Dele, som udelukkende eller hovedsagelig anvendes til forbrændingsmotorer henhørende under pos. 8407 eller 8408 Foruden de undtagelser, der er nævnt i Forklarende Bemærkninger til HS, pos. 8409, er følgende undtaget fra positionen: a) Rør og slanger af vulkaniseret blødgummi (pos. 4009). b) Rørslanger af uædle metaller (8307). c) Pakninger (tariferes almindeligvis efter beskaffenheden eller i pos. 8484).

8409 99 00 I andre tilfælde Undtaget fra denne underposition er bl.a. udstødningsgas-turboladere, der anvendes til at komprimere atmosfærisk luft, som er nødvendig til forbrænding for at forstærke kraften i forbrændingsmotorer med stempel. Som turbinedrevne luftkompressorer, der drives af udstødningsgasturbiner, hører de under pos. 8414.

8411 Turboreaktorer, propelturbiner og andre gasturbiner

8411 11 10 til 8411 12 90 Turboreaktorer Undtaget fra disse underpositioner er såkaldte efterbrændere, der forligger særskilt (pos. 8411 91 10 eller 8411 91 90).

8411 99 10 og 8411 99 90 Andre dele Disse underpositioner omfatter rotorblade til gasturbiner, også når gasturbinen fungerer som trækmaskine i kombination med en elektrisk generator.

8412 Andre kraftmaskiner og motorer

8412 21 10 til 8412 29 99 Hydrauliske kraftmaskiner og motorer Disse underpositioner omfatter bl.a. motorer til hydraulisk transmission.

8412 21 10 til 8412 21 99 Med lineær bevægelse (cylindre) Disse underpositioner omfatter hydrauliske indstillings- og låsecylindre, der anvendes til indstilling af sæder til flybesætning.

8413 Væskepumper, også med målere; væskeelevatorer

8413 50 30 Hydrauliske aggregater Se Forklarende Bemærkninger til HS, pos. 8412, afsnit B, punkt 6.

8413 60 30 Hydrauliske aggregater Se Forklarende Bemærkninger til HS, pos. 8412, afsnit B, punkt 6.

8413 70 61 til 8413 70 80 Radialstrømningspumper I radialstrømningspumper slynges væsken ud vinkelret på pumpehjulets aksel.

8413 70 91 og 8413 70 99 Andre centrifugalpumper Disse underpositioner omfatter især aksialpumper, hvori væsken slynges ud i samme retning som pumpehjulets aksel. Herunder hører også kombinationer af radialstrømningspumper og aksialpumper (fx radial indsugning og aksial udslyngning eller aksial indsugning og radial udslygning af væske).

8413 81 10 til 8413 82 00 Andre pumper; væskeelevatorer Undtaget fra disse underpositioner er: a) Såkaldte medicinske sugepumper til udsugning af sekretion, der foruden en pumpe omfatter en sugeanordning, og som anvendes på operationsstuer eller i nødhjælpsambulancer (mobile operationsstuer) (pos. 9018). b) Medicinpumper, der bæres af eller på personer eller implanteres i legemet, udstyret med en forsyningsbeholder til brug som medicindispenser, og indeholdende en energikilde til at drive pumpen, alt i en fælles indkapsling (pos. 9021).

8414 Luftpumper, vakuumpumper, luft- og andre gaskompressorer samt ventilatorer; emhætter med indbygget ventilator, også med filter Som »pumper og kompressorer« i denne position anses også motorpumper, turbopumper, motorkompressorer og turbokompressorer.

8414 10 80 Andre varer Denne underposition omfatter bl.a. væskeringsvakuumpumper og membranvakuumpumper.

8414 20 10 til 8414 20 99 Hånd- eller fodbetjente luftpumper Disse underpositioner omfatter kun de pumper, der er beskrevet i Forklarende Bemærkninger til HS, pos. 8414, afsnit A, og som er hånd- eller fodbetjente, dvs. betjent udelukkende ved menneskekraft. De skal være beregnet til at oppumpe luftringe (fx til cykler, motorkøretøjer etc.) og lignende varer, fx luftmadrasser, luftpuder og gummibåde.

8414 51 10 til 8414 59 90 Ventilatorer Som »ventilatorer« i disse underpositioner anses kun de apparater, der er beskrevet i Forklarende Bemærkninger til HS, pos. 8414, afsnit B, og som opfylder følgende betingelser: 1. Luft- eller gastrykket må ikke overstige 2 bar. 2. De må kun have én drejende propel. Apparater, der ikke opfylder de nævnte betingelser, tariferes i pos. 8414 80 10 til 8414 80 90.

8414 59 50 Centrifugalventilatorer Centrifugalventilatorer er kendetegnet ved aksial indsugning af luft eller andre gasarter og radial udstødning af disse.

8414 80 21 og 8414 80 29 Turbokompressorer I en turbokompressor drives skovlhjulsakslen af en ekstern motor og luft eller andre gasarter, der skal komprimeres, bringes i bevægelse ved hjælp af et skovlhjul. Turbokompressorer kan være ét-trins eller flertrins og fungere aksialt eller radialt. Enkle totrinskompressorer anvendes fx i støvsugere.

8414 80 21 Et-trins Denne underposition omfatter også udstødningsgasturboladere til forbrændingsmotorer med stempel, der anvendes til at komprimere atmosfærisk luft, som er nødvendig til forbrænding for at forstærke kraften. Disse apparater er små ét-trins luftturbokompressorer (blæsere), der anvendes til at frembringe et overtryk på mere end 2 bar, og som drives af en udstødningsgasturbine, installeret i tilknytning til kompressorhuset. Udstødningsgasturbinen forsynes med udstødningsgas fra den forbrændingsmotor, hvorpå den monteres.

8414 90 10 og 8414 90 90 Dele Disse underpositioner omfatter også dele til udstødningsgasturboladere til forbrændingsmotorer med stempel. Derimod hører dele til udstødningsgasturbinen, der anvendes sammen med udstødningsgasturboladeren, under pos. 8411 som dele til en gasturbine uden forbrændingskammer.

8418 Køleskabe, frysere og andre maskiner og apparater til køling og frysning, elektriske og andre; varmepumper, undtagen luftkonditioneringsmaskiner henhørende under pos. 8415

8418 69 99 Andre varer Denne underposition omfatter bl.a. »køletørrere«, som er apparater, der anvendes til at tørre luften i svømmehaller og andre fugtige lokaler. Grundlæggende består disse apparater af en køleenhed og en motordreven ventilator. Ventilatoren suger den fugtige luft til sig, hvorefter luften føres til køleenhedens evaporator, hvor den kondenserer på de kolde vægge. Det fremkomne vandkondensat opsamles i en beholder. Den tørrede luft føres til genopvarmning over køleenhedens opvarmede kondensator og derfra tilbage til lokalet. »Køletørrere«, der anvendes til tørring af luft i systemer med komprimeret luft, hører også under denne underposition. I dette tilfælde bliver den tørrede komprimerede luft almindeligvis genopvarmet ved hjælp af en yderligere installeret luft-luft-varmeudveksler. Denne varmeudveksler leder varmen fra den fugtige komprimerede luft, der føres ind i »køletørreren«, gennem væggene til den tørrede komprimerede luft. Disse apparater er ikke forsynet med anordninger til regulering af luftens temperatur. Undtaget fra denne underposition er derimod apparater, der fremstiller tøris ved hjælp af hurtig reduktion af trykket af højtrykscarbondioxid med påfølgende hurtig afkøling (pos. 8479).

8419 Maskiner, apparater og anlæg, også elektrisk opvarmede (undtagen ovne og andre apparater henhørende under pos. 8514), til behandling af materialer ved en proces, der indbefatter temperaturændringer, såsom opvarmning, kogning, ristning, destillation, rektifikation, sterilisation, pasteurisering, dampning, tørring, inddampning, fordampning, kondensering eller afkøling (undtagen maskiner og apparater, af den art der anvendes til husholdningsbrug); gennemstrømnings- eller akkumulerende vandvarmere, ikke-elektriske

8419 20 00 Sterilisationsapparater til medicinsk eller kirurgisk formål eller til laboratoriebrug Apparater omfattet af denne underposition, som er bestemt til udstyr i klinikker, operationsstuer, lægekonsultationer etc. betår af beholdere, hvori medicinsk-kirurgiske materialer og instrumenter samt vat, kompresser og andre forbindingsmaterialer udsættes for en temperatur af 100 °C og derover for at dræbe de mikroorganismer, de måtte indeholde. I de fleste tilfælde har de form af et parallelepipedum eller en cylinder, som er anbragt på en sokkel og indvendigt forsynet med udtagelige riste. Kappen er almindeligvis af stål eller aluminium og indvendigt beklædt med varmeisolerende materialer. Døren kan være forsynet med glas, således at de indlagte instrumenter kan ses. Visse apparater har form af skabe eller andre møbler. I disse tilfælde kan det egentlige sterilisationsapparat have indbygget et stativ (rack) til anbringelse af instrumenterne eller de andre materialer, som skal steriliseres; en sådan særlig udformning hindrer ikke tarifering under denne underposition. Opvarmningen sker ved hjælp af sprit, olie, gas eller elektricitet, og alt efter apparaternes konstruktion, sker steriliseringen i kogende vand (bakker eller kar), i vanddamp under tryk (autoklaver) eller i tør varmluft (varmeskabe).

8419 50 10 og 8419 50 90 Varmeudvekslere Varmeudvekslere anvendes til: 1. At ændre temperaturen i væsker eller gasser uden at ændre deres tilstand (flydende eller luftformig), idet denne temperaturændring kan medføre en sterilisering eller en pasteurisering. 2. At fordampe eller kondensere væskerne. Disse underpositioner omfatter bl.a.: 1. Kondensatorer til nitrogen (kvælstof) og andre gasser. 2. Såkaldte »kølere« til afkøling og kondensering af opløsningsmidler, som især benyttes i farverier og ved kemisk rensning. 3. Køleapparater til væsker, damp og gasser, som benyttes i forskellige industrier (fx mejerier, bryggerier). 4. Pasteuriseringsapparater, kontinuerligt virkende, som især benyttes på mejerier (pladepasteuriseringsapparater). Undtaget fra disse underpositioner er: a) Vandvarmere henhørende under pos. 8419 11 00 eller 8419 19 00. b) Apparater, i hvilke: — varmeudvekslingen medfører, at et stof i flydende eller luftformig tilstand overgår til fast tilstand (fx spray-tørring) — varmeudvekslingen mellem de to stoffer ikke finder sted gennem en væg (fx frilufttørretårne). Disse apparater tariferes almindeligvis i pos. 8419 89 10 eller 8419 89 98.

8419 89 10 Køletårne og lignende apparater og anlæg til genafkøling af recirkulerende vand, i hvilke varmeudvekslingen ikke foregår gennem vægge Denne underposition omfatter køletårne, hvori vandet afkøles gennem fordampning ved direkte luftkontakt. Det varme vand pumpes op i toppen af køletårnet, hvorefter det frit løber ned inden i køletårnet og på denne måde afkøles af den opadstigende luft (skorstenseffekt).

8419 89 98 Andre varer Denne underposition omfatter apparater til røgning af rå pølser, også selv om pølserne varmebehandles under røgningen og derved blive helt eller delvist kogt. Disse apparater består af et stort kammer opvarmet med dampspiraler; varm eller kold røg bliver blæst ind i kammeret udefra ved hjælp af en ventilator. De er udstyret med en fugtighedsinstallation og spiraler med koldt vand til afkøling. De rå pølser føres ind i kammeret ophængt i bevægelige rammer. Undtaget fra underpositionen er kabinetter, undertiden kaldet »servicedispensers«, der anvendes til opbevaring og udlevering af bordservice til brug i kantiner eller selvbetjeningsrestauranter, også selv om de er udstyret med en elektrisk opvarmningsanordning eller et vandbad til opvarmning af servicet (pos. 9403).

8421 Centrifuger, herunder tørrecentrifuger; maskiner og apparater til filtrering eller rensning af væsker eller gasser

8421 39 71 Ved en katalytisk proces Denne underposition omfatter bl.a. katalysatorer til udstødningssystemer i motorkøretøjer eller til røggasledninger i industrianlæg, der anvendes til at fjerne nitrogenoxid og eventuelt andre giftige stoffer (fx kulilte og carbonhydrider) fra udstødnings- eller røggasser, ved hjælp af en kemisk reaktion, for at reducere luftforureningen. Katalytiske omformere til motorkøretøjer består af en beholder, indeholdende en keramisk cellestruktur (monolitisk underlag) bestående af kanaler overtrukket med et aktiveret katalytisk materiale. I industrielle anlæg består røggasrensere af en ramme-understøtning indeholdende store mængder katalytiske komponenter. Monolitiske underlag og katalytiske komponenter, der foreligger særskilt, tariferes derimod som katalysatorer i pos. 3815.

8421 39 98 I andre tilfælde Foruden apparater, der virker ved en elektrostatisk eller termisk proces, omfatter denne underposition bl.a. gasrenseapparater, som adskiller gasblandinger i deres enkelte bestanddele ved en spærreproces.

8422 Opvaskemaskiner; maskiner og apparater til rensning eller tørring af flasker og andre beholdere; maskiner og apparater til påfyldning, lukning, forsegling eller etikettering af flasker, dåser, æsker, sække og andre beholdere; maskiner og apparater til kapsling af flasker, glas, rør og lignende beholdere; andre emballeringsmaskiner og emballeringsapparater (herunder maskiner til emballering med krympefolie); maskiner og apparater til tilsætning af kulsyre til drikkevarer

8422 90 10 Til opvaskemaskiner Programvælgere til opvaskemaskiner, der foreligger særskilt, tariferes efter beskaffenheden (fx pos. 9107 00 00).

8423 Vægte, herunder tælle- og kontrolvægte (undtagen vægte, følsomme for 5 centigram og derunder); vægtlodder af enhver art

8423 20 00 Kontinuerligt virkende vægte til vejning af varer på transportbånd Denne underposition omfatter bl.a. elektromekaniske vægte til transportbånd. Opbygningen og vejemetoden for sådanne vægte svarer til de elektromekaniske vægte, der er beskrevet i de forklarende bemærkninger til pos. 8423 81 10 til 8423 89 00.

8423 30 00 Vægte til afvejning af konstante vægtmængder, vægte til afvejning af en forud bestemt vægtmængde i sække eller andre beholdere, herunder doseringsvægte Denne underposition omfatter bl.a. elektromekaniske vægte, af den art der er beskrevet i underpositionsteksten. Opbygningen og vejemetoden for sådanne vægte svarer til de elektromekaniske vægte, der er beskrevet i de forklarende bemærkninger til pos. 8423 81 10 til 8423 89 00.

8423 81 10 til 8423 89 00 Andre vægte Disse underpositioner omfatter bl.a. elektromekaniske vægte, hvori vægten af genstande omdannes til et elektrisk signal (strøm) ved hjælp af en transducer, anbragt på vægten, idet strømmen derefter måles med en måleanordning indbygget i vægten. Almindeligvis består måletransduceren i sådanne vægte af vejeceller (»load cells«) eller stænger med strækfølere (modstande, »strain gauges«), der er forbundet, så de danner elektriske målebroer. Den kraft, hvormed massen, der skal vejes, belaster vejecellerne, forårsager en forandring af længden af følerne (sammentrækning eller forlængelse) og således en ændring af modstanden, der er proportional med massen, der skal vejes, og som påvises i form af en ændring af strømmen til måleanordningen på vægten ved hjælp af modstandsmålebroen. Udover måleinstrumentet, der også kaldes vejeenhed, vægtviser eller vejeindikator, og som almindeligvis er indbygget i vægten, kan elektromekaniske vægte også være forsynet med andre enheder, der er forbundet med elektriske ledninger (fx tastatur, hukommelsesenhed, skriver, kontrolenhed og kortlæser til kontrol af adgang til vægten). I vægtsystmer af denne art kan flere vægte være forbundet med et fælles måleinstrument (også benævnt fjern-vejeterminaler). Ovennævnte vægte kan også være udstyret med et grænsefladekredsløb (interface), hvorigennem vægten kan forbindes med automatiske databehandlingsenheder. Elektromekaniske vægte anses som »elektroniske vægte«, hvis mikroprocessorer er indbygget i vægtens måleinstrument, fx for at beregne prisen for den vejede mængde på basis af en enhedspris (fx pris pr. kg), der er indkodet i vægten.

8424 Mekaniske apparater (også hånddrevne) til udsprøjtning, forstøvning eller spredning af væsker eller pulvere; ildslukningsapparater, også med ladning; sprøjtepistoler og lignende redskaber; dampstråle- og sandstråleblæsere og lignende maskiner

8424 30 10 Trykluftdrevne Denne underposition omfatter bl.a. sandstråleblæsere med indbygget luftkompressor, der anvendes til rensning af tændrør eller til trimning af monolitiske elektriske kondensatorer. Trimning af kondensatorer indebærer fjernelse af ledende kondensatormateriale med højtryksstråler af sand for at opnå den ønskede kapacitet i kondensatoren.

8424 89 95 Andre varer Denne underposition omfatter bl.a. såkaldte »vaskemaskiner« til rengøring af motorkøretøjer, metalgenstande eller andre varer ved udsprøjtning af vand, petroleum eller andre væsker; de er udstyret med en pumpe, rørledninger med dyser samt eventuelt en tilførselsanordning, varmeapparater mv. for at udgøre en komplet enhed. Undtaget fra underpositionen er derimod vandrensere til rengøring under højt tryk (pos. 8424 30 01 til 8424 30 09).

8426 Svingkraner og andre kraner, herunder kabelkraner; mobile portalkraner, portalløftetrucker og krantrucker

8426 41 00 og 8426 49 00 Andre maskiner og apparater, selvbevægende Se Forklarende Bemærkninger til HS, pos. 8426, afsnittet »Selvbevægende og andre »mobile« maskiner og apparater«, punkt b), nr. 2. Vedrørende begrænsningen mellem selvbevægende maskiner under disse underpositioner og motorkøretøjer til specielle formål under pos. 8705 bemærkes, at maskiner under disse underpositioner almindeligvis har følgende karakteristika: 1. De fremdrives ved hjælp af en motor, der udgør en del af løfteapparatet. 2. Deres maksimale hastighed er 20 km/h. 3. De har en enkelt kabine, der udgør en del af løfteapparatet. 4. De bevæger sig normalt ikke under arbejdet, og hvis de gør det, er kørselen af begrænset omfang og af underordnet betydning i forhold til løftningen.

8428 Andre maskiner og apparater til løftning, lastning, losning eller flytning (f. eks. elevatorer, rulletrapper, transportører og tovbaner)

8428 90 30 Følgende maskiner til valseværker: valseborde til fremføring og transport af produkter; tippeapparater og manipulatorer til ingots, blokke, stænger og plader Denne underposition omfatter to grupper af maskiner og apparater, der benyttes som hjælpeudstyr til valseværker, nemlig: 1. Valseborde til fremføring og transport af produkter (ingots, stænger, plader, bånd, tråd, rør etc.). 2. Tippeapparater og manipulatorer til ingots, blokke, stænger og plader. Blandt disse maskiner og apparater kan nævnes: 1. Valseborde med ruller og rulletransportører, bestående af ruller, også med motor, bestemt til at indføre produkterne i valsestativet eller til at transportere dem bort derfra, eller til at transportere dem fra et valsestativ til et andet. 2. »Pinch rolls« med tilsvarende funktioner som de ovenfor nævnte varer, og som består af to serier ruller, mellem hvilke produkterne passerer. 3. Køleborde, som er valseborde med ruller anbragt ved udføringen af valseværket, og hvor produkterne (fx stænger og tråd) føres langsomt mod et aflæsningssted, medens de afkøles af den omgivende luft. 4. Løfte- eller tippeborde til valseværker (trio- eller dobbelt duovalseværk). Disse apparater består af et valsebord, der tipper om en akse i den ende, der er længst fra valseværket; dette valsebord er forsynet med drivruller; ved udgangen fra et valsesæt modtages valseemnerne på bordet, som i dette øjeblik tipper for at komme på højde med det næste sæt valser, mod hvilket stykket skubbes af drivruller. 5. Skubbeapparater, som benyttes i valseværker med parallelle valsestativer, og som er bestemt til fx at føre stængerne fra valsebordet for det første stativ over til valsebordet for det andet. 6. Vendeapparater (undertiden betegnet som tippeapparater), som vender produkterne. Undtaget fra denne underposition er bl.a.: a) Automatisk manipulatorer og maskiner til ingots (fx portalkraner og andre kraner), der, selv om de er bestemt til valseværker, ikke direkte indgår i udførelsen af disses arbejde (pos. 8426 12 00, 8426 41 00, 8426 49 00 eller 8426 99 90). b) Maskiner og apparater til fjernstyret håndtering af højradioaktive stoffer (pos. 8428 90 98).

8428 90 98 Andre maskiner og apparater Underpositionen omfatter bl.a. såkaldte »trappeløftere«, dvs. løfteanordninger udstyret med en løfteplatform, der fastgøres til trappegelændere, og som anvendes til at løfte eller sænke kørestole med personen i. Undtaget fra denne underposition er løfteanordninger med larvefødder, der anvendes til samme formål; disse anordninger hører under pos. 8714 som tilbehør til kørestole. Underpositionen omfatter desuden såkaldte »patientløftere«. Disse løfteapparater er udstyret med en støtteramme og et sæde til at løfte og sænke en siddende patient i baderummet eller i en seng. Sædet er fastgjort til støtterammen ved hjælp af reb eller kæder.

8429 Bulldozere, angledozere, vejhøvle (graders og levellers), scrapere, gravemaskiner, læssemaskiner, stampemaskiner og vejtromler, selvkørende

8429 30 00 Scrapere Se Forklarende Bemærkninger til HS, pos. 8429, andet stykke, afsnit C. Undtaget fra denne underposition er kombinationsscrapere, som består af en traktor (også med kun én aksel) og en egentlig scraper. Hver enhed skal i henhold til bestemmelse 2 til kapitel 87 tariferes i de respektive positioner (pos. 8701 for traktoren og pos. 8430 69 00 for scraperen).

8432 Landbrugs-, havebrugs- og skovbrugsmaskiner og -apparater til jordens bearbejdning og dyrkning; tromler til plæner eller sportspladser

8432 30 11 Enkorn-radsåmaskiner med centraltræk Denne underposition omfatter maskiner, der anvendes til såning af frø, således at frøene sås enkeltvis en række med ensartet mellemrum. Disse maskiner kan også så frø i flere rækker ad gangen.

8433 Høstmaskiner og tærskeværker, herunder halm- og foderpressere; slåmaskiner (herunder plæneklippere); maskiner til rensning eller sortering af æg, frugt eller andre landbrugsprodukter, undtagen maskiner og apparater henhørende under pos. 8437

8433 11 10 til 8433 19 90 Plæneklippere Se Forklarende Bemærkninger til HS, pos. 8433, afsnit A, næstsidste stykke, angående selvkørende plæneklippere med førersæde.

8438 Maskiner og apparater, ikke tariferet i nogen anden position i dette kapitel, til industriel tilberedning eller fremstilling af næringsmidler eller drikkevarer, undtagen maskiner og apparater til udvinding eller tilberedning af animalske eller fede vegetabilske olier og fedtstoffer

8438 80 10 Til behandling og tilberedning af kaffe og te Denne underposition omfatter bl.a. maskiner, der anvendes til at blande forskellige tesorter eller til at male kaffe. Undtaget fra underpositionen er bl.a. maskiner til industriel tilberedning af færdigfremstillet te eller kaffe (pos. 8419 81 91), maskiner til kaffebrænding (pos. 8419 89 98), maskiner til fremstillling af pulverkaffe (pos. 8419 39 90).

8439 Maskiner og apparater til fremstilling af papirmasse eller til fremstilling og efterbehandling af papir og pap

8439 30 00 Maskiner og apparater til efterbehandling af papir og pap Foruden de maskiner og apparater, der er nævnt i Forklarende Bemærkninger til HS, pos. 8439, afsnit III, omfatter denne underposition også maskiner til pergamentering af papir og pap. Undtaget fra denne underposition er: a) Maskiner og apparater med lignende funktioner som de ovenfor nævnte, men som ikke bearbejder papir eller pap i ark, men varer af disse materialer. Dette er fx tilfældet med maskiner til paraffinering af bægre, æsker mv. ved neddypning (pos. 8479 89 98). Maskiner og apparater til fremstilling af varer af papir eller pap, såsom bægre, bøtter, æsker osv. henhører under pos. 8441. b) Maskiner og apparater som, selv om de arbejder med papir eller pap i ark, fremstilller varer, der ikke mere kan betragtes som papir eller pap i den kombinerede nomenklaturs forstand. Dette er fx tilfældet med maskiner til at belægge underlagsmaterialer med slibemidler eller lysfølsomme emulsioner (pos. 8479 89 98).

8441 Andre maskiner og apparater til forarbejdning af papirmasse, papir og pap, herunder papir- og papskæremaskiner af enhver art

8441 10 20 Langskære- og tværskæremaskiner Denne underposition omfatter maskiner, der gør det muligt at fremstille papirark af et bestemt format ved at skære endeløse papirbaner igennem udelukkende på tværs eller både på langs og på tværs.

8441 10 30 Skæremaskiner af guillotine-typen Denne underposition omfatter maskiner, som med et enkelt knivblad skærer igennem en stabel papirark, der fastholdes og sammenpresses langs skærelinjen ved hjælp af en stang, der er fastgjort til skærebordet. Denne underposition omfatter ligeledes maskiner med en kniv og et drejeligt skærebord til beskæring af bogblokke, hvor bogblokkene drejes 90° efter henholdvis første og andet snit.

8441 10 40 Treskære Denne underposition omfatter maskiner til beskæring af bogblokke med tre knive, der indbyrdes danner vinkler på 90°. Disse maskiner beskærer først med to knive bogblokkenes over- og underkant samtidig, og derefter beskæres forkanten med den tredje kniv eller vice versa.

8441 10 80 Andre skæremaskiner Underpositionen omfatter bl.a. hånd- og fodbetjente maskiner og apparater.

8442 Maskiner, apparater og redskaber (undtagen værktøjsmaskiner henhørende under pos. 8456 til 8465) til støbning og sætning af typer samt til fremstilling og bearbejdning af klicheer, trykplader, trykcylindre og lign.; typer til trykning, trykplader, trykcylindre og lign.; blokke, plader, cylindre og litografiske sten, behandlet til grafisk brug (slebet, poleret og lign.)

8442 10 00 Fotosættemaskiner Se Forklarende Bemærkninger til HS, pos. 8442, stykkerne efter afsnit B. Undtaget fra underpositionen er derimod: a) Almindelige automatiske databehandlingsmaskiner, der anvendes til fotosætning i tilknytning til fx bogførings- og betalingsfunktioner, og til dette formål er forbundet med et kabel (online) til en fotosættemaskine for at kontrollere denne og forsyne den med sættedata (pos. 8471 — se bestemmelse 5.A til kapitel 84). b) Særskilte telegrafiapparater til afsendelse og modtagelse (se pos. 8517).

8442 20 10 Kombinerede støbe- og sættemaskiner (linotype-, intertype- og monotypemaskiner mv.) Se Forklarende Bemærkninger til HS, pos. 8442, afsnit B, punkt 7-10.

8442 20 90 Andre maskiner Denne underposition omfatter maskiner som beskrevet i Forklarende Bemærkninger til HS, pos. 8442, afsnit B, punkt 1, 2, 5, 6 og 11.

8442 30 00 Andre maskiner, apparater og redskaber Denne underposition omfatter maskiner, apparater og redskaber til støbning af typer eller til fremstilling eller bearbejdning af klichéer, trykplader, trykcylindre og lign. som beskrevet i Forklarende Bemærkninger til HS, pos. 8442, afsnit B, punkt 3, 4 og 12-19.

8442 50 21 til 8442 50 80 Typer til trykning, trykplader, trykcylindre og lign.; blokke, plader, cylindre og litografiske sten, behandlet til grafisk brug (slebet, poleret og lign.) Naturlige litografiske sten består af en kalkstenart med meget fine, ensartede korn. Kunstige litografiske sten er oftest af formalet og sammenpresset cement og kalksten. Litografiske sten omfattet af disse underpositioner — er forsynet med tegninger eller påskrift (fx udført i hånden eller fotografisk overført), eller — er gjort glatte eller kornede, således at de uden anden behandling er færdige til at blive påført tegninger eller påskrift. Undtaget fra disse underpositioner er ubehandlede kalksten, der benævnes »litografiske sten« (pos. 2530 90 98).

8443 Trykkemaskiner som anvender typer, blokke, plader, cylindre og lign. henhørende under pos. 8442; blækstråleprintere, undtagen de under pos. 8471 hørende; hjælpemaskiner til trykning

8443 51 00 Blækstråleprintere Se Forklarende Bemærkninger til HS, pos. 8471, afsnit I, punkt D, sjette stykke.

8443 60 00 Hjælpemaskiner Foruden de maskiner og apparater, der er nævnt i Forklarende Bemærkninger til HS, pos. 8443, afsnit II, omfatter denne underposition bl.a.: 1. Automatiske fødeapparater til maskiner til trykning af blikplader. 2. Strammeanordninger, almindeligvis pneumatiske, til fastholdelse af konstant spænding af papiret, som afrulles af de roterende afrullere. 3. Anordninger til modvirkning af farveafsmitning, bortset fra anordninger, der virker ved udsprøjtning.

8445 Maskiner til bearbejdning af tekstilfibre; spinde- og tvindemaskiner samt andre maskiner til fremstilling af tekstilgarn; spolemaskiner (herunder skudgarnsspolemaskiner) og maskiner til bearbejdning af tekstilgarn med henblik på anvendelse i de under pos. 8446 og 8447 nævnte maskiner

8445 90 00 Andre maskiner Foruden de maskiner, der er beskrevet i Forklarende Bemærkninger til HS, pos. 8445, afsnit E, omfatter denne underposition også maskiner til samling af kædegarner på bomme fra skæretromlen på kædeskæremaskiner, maskiner til sammenfletning og tilførsel af garner under vævningen samt maskiner til tilførsel af garner til brodering. »Håndknyttere«, der er små apparater til brug i hånden til knytning af brudte garner, hører derimod under pos. 8205.

8446 Vævestole Denne position omfatter de vævemaskiner (vævestole), der er beskrevet i Forklarende Bemærkninger til HS, pos. 8446, herunder vævemaskiner til axminstertæpper, chenillestoffer, fløjlsstoffer, frottéstoffer, crepestoffer, sengelinned, sejl, driv- og transportremme og gjorder.

8447 Strikkemaskiner, stitch-bondingmaskiner, maskiner til fremstilling af overspundet garn, tyl, blonder og kniplinger, broderier, possement og net samt maskiner til tufting

8447 20 20 og 8447 20 80 Fladstrikkemaskiner; stitch-bondingmaskiner Disse underpositioner omfatter bl.a. hæklemaskiner, som egentlig er kædestrikkemaskiner, der anvendes til fremstilling af possement, frynser, gardiner, netstoffer, blonder og kniplinger etc. (såsom hæklemaskiner til galloner, blonder og kniplinger, gardiner og bånd).

8447 90 00 Andre maskiner Foruden de maskiner, der er beskrevet i Forklarende Bemærkninger til HS, pos. 8447, afsnit C, omfatter denne underposition bl.a.: 1. Håndbrodermaskiner (brodermaskiner med pantografskytter), automatiske brodermaskiner med skytter, forsynet med jacquardmekanismer eller lignende, brodermaskiner med mange nåle og automatiske brodermaskiner med flere hoveder (maskiner med flere broderhoveder samlet på ét bord og forsynet med en jacquardmekanisme eller lignende). 2. Maskiner med spoler til fremstilling af kniplede blonder bestående af en eller flere tråde. 3. Flettemaskiner og kniplemaskiner, som ved sammenbinding af tråde ved hjælp af garnspoler, der bevæger sig i cirkel- eller sinusformede baner, fremstiller varer i løbende længder (fx plane eller runde tresser), i form af færdigvarer (fx galloner, tresser, kvaste, rørformede bånd, kantbånd) eller overtrækker knapper, trævarer, rør mv. (fx maskiner til fremstilling af runde tresser, rørformede tresser, tresser til overtrækning). Specielle flettemaskiner, som overtrækker kabler eller andre elektriske ledninger, eller som fletter eller sammensnor bøjelige ledninger, tariferes derimod i pos. 8479. 4. Maskiner til fremstilling af possementvarer (andre end de ovenfor under punkt 3 nævnte flettemaskiner), fx: a) Maskiner til fremstilling af pomponer og frynser. b) Maskiner til fremstilling af runde og fantasifulde chenillesnore og maskiner til fremstilling af chenilleguirlander til juletræer. c) Maskiner til snoning og tilskæring af frynser. Derimod henhører maskiner med vippebom, dvs. vævemaskiner til fremstilling af bånd eller possementvarer, under pos. 8446 og hæklemaskiner til fremstilling af possementvarer under pos. 8447 20 20 eller 8447 20 80.

8448 Hjælpemaskiner og hjælpeapparater til brug i forbindelse med de under pos. 8444-8447 hørende maskiner (f. eks. skaftmaskiner, jacquardmaskiner, kæde- og skudvogtere samt skytteskiftningsmaskiner); dele og tilbehør, som udelukkende eller hovedsagelig anvendes til maskiner henhørende under denne position eller under pos. 8444-8447 (f. eks. spindler og spindelvinger, kartebeslag, kamme, spindedyser, væveskytter, vævelidser (søller), skaftrammer samt nåle til strikkemaskiner).

8448 11 00 og 8448 19 00 Hjælpemaskiner og hjælpeapparater til brug i forbindelse med de under pos. 8444-8447 hørende maskiner Undtaget fra disse underpositioner er: a) Maskiner til fjernelse af trådrester fra skytter til vævemaskiner samt lamelrensere (pos. 8479 89 98). b) Apparater til kontrol af trådenes regelmæssighed ved oprulning på en tromle eller en plade (pos. 9017 80 90). c) Elektroniske trådrensere, fx med fotocelle (pos. 9031 80 34 eller 9031 80 39).

8450 Vaskemaskiner, også med tørremaskine

8450 11 11 til 8450 19 00 Maskiner med en kapacitet på 10 kg tørt tøj og derunder Disse underpositioner omfatter bl.a. kummevaskemaskiner med bladomrører, krydsomrører, vibrationsanordning og lign. eller med indsprøjtningsanordning; tromlevaskemaskiner, herunder maskiner, hvis vasketromle også anvendes til centrifugering af tøjet; kombinerede vaskemaskiner, bestående af et kabinet indeholdende såvel en kumme- eller tromlevaskemaskine som en tørrecentrifuge henhørende under pos. 8421. Disse vaskemaskiner har en kapacitet på 10 kg tørt tøj eller derunder, når indholdet (påfyldningskapaciteten) af tromlen eller kummen er på: 1. 120 liter (120 dm3) eller derunder for tromlemaskiner. 2. 150 liter (150 dm3) eller derunder for kummemaskiner forsynet med røreanordning. 3. 200 liter (200 dm3) eller derunder for kummemaskiner forsynet med vibrationsanordning. 4. 250 liter (250 dm3) eller derunder for kummemaskiner forsynet med indsprøjtningssystem (turbovaskemaskiner). Ved beregningen af påfyldningskapaciteten: 1. Af tromlevaskemaskiner tages ikke hensyn til medføringsribberne eller anden særlig udformning af tromlerne. 2. Af kummevaskemaskiner er det ikke kummens totale højde (til dets overkant), der er beregningsgrundlaget, men højden til mærket, som angiver påfyldningsniveauet, eller til kummens totale højde med fradrag af 10 cm, såfremt et sådant mærke ikke findes.

8451 Maskiner og apparater (undtagen maskiner henhørende under pos. 8450) til vaskning, rensning, vridning, tørring, strygning, presning (herunder fikseringspresser), blegning, farvning, appretering, overfladebehandling, overtrækning eller imprægnering af tekstilgarn, tekstilstof eller forarbejdede tekstilvarer samt maskiner til pålægning af masse på tekstilstof eller andet støttemateriale ved fremstilling af gulvbelægning (f. eks. linoleum); maskiner til oprulning, afrulning, sammenlægning, tilskæring og takning af tekstilstof

8451 90 00 Dele Undtaget fra denne underposition er: a) Specielle kegler og spoler til farvemaskiner og -apparater (tariferes efter beskaffenheden, se bestemmelse 1 c) til afsnit XVI). b) Klinger og knive til skæremaskiner (pos. 8208). c) Elektrostatiske anordninger til flokkemaskiner (pos. 8543).

8452 Symaskiner, undtagen symaskiner til hæftning af bøger henhørende under pos. 8440; møbler, borde og overtræk, specielt konstrueret til symaskiner; symaskinenåle

8452 10 11 og 8452 10 19 Symaskiner (skyttemaskiner), hvis hoved vejer 16 kg og derunder uden motor eller 17 kg og derunder med motor; symaskinhoveder (til skyttemaskiner), der vejer 16 kg og derunder uden motor eller 17 kg og derunder med motor 1. Disse underpositioner omfatter symaskiner og symaskinhoveder, som opfylder følgende to karakteristika: a) De skal udelukkende arbejde med skytte, dvs. udføre sammensyning (ligesyning, zigzagsyning, dekorativt arbejde) ved hjælp af to tråde, hvoraf den ene af nålen føres igennem materialet (tekstilstof, papir mv.), medens den anden nedefra ved hjælp af en bevægelig skytte sammenhæftes med den første. b) Symaskinhovedet må højst veje 16 kg uden motor eller 17 kg med motor (i tilfælde af et ukomplet hoved, der anses som komplet — jf. punkt 2 a) i almindelige tariferingsbestemmelser vedrørende den kombinerede nomenklatur — er det vægten i komplet stand, der skal tages hensyn til). 2. Ved symaskinhoved forstås hele den mekaniske del af maskinen (herunder eventuelt den motor, der er indbygget i eller fastgjort på symaskinhovedet). Et symaskinhoved består i det væsentlige af en arm med mekanisme til bevægelse af nålen og en underdel indeholdende skyttemekanismen og eventuelt en anordning til løftning af trykfoden. Sokkel, bord, møbel (herunder pedal) og beskyttelseskasse udgør ikke dele til symaskinhovedet. 3. Det bemærkes, at i visse transportable symaskiner er skyttekassens underdel konstrueret således, at den også udgør symaskinens sokkel. En sådan vare betragtes som en symaskine og ikke som et symaskinehoved.

8452 30 10 Med ensidigt flad kolbe Disse nåle anvendes til husholdningssymaskiner. De ser således ud:

8456 Værktøjsmaskiner til bearbejdning af ethvert materiale, som fjerner materiale ved hjælp af laserstråler eller andre lys- og fotonstråler, ultralyd, elektroerosion, elektrokemiske processer, elektronstråler, ionstråler eller plasmabue

8456 10 90 I andre tilfælde Foruden de maskiner, der er nævnt i Forklarende Bemærkninger til HS, pos. 8456, afsnit A, omfatter denne underposition også maskiner til trimning af elektriske modstande i trykte kredsløb ved anvendelse af laserstråler. Det ledende materiale, som udgør modstanden på det isolerende substrat på det trykte kredsløb, fjernes ved hjælp af laserstråler, indtil den ønskede modstand er opnået.

8456 30 11 Maskiner som fungerer ved hjælp af trådelektroder Disse maskiner har en elektrode bestående af en tråd, der er viklet mellem to spoler, som befinder sig på hver sin side af arbejdsstykket.

8456 91 00 Til anbringelse af mønstre på halvledermateriale ved tørætsning Denne underposition omfatter bl.a. maskiner, som ved hjælp af plasmabue anvendes til at ætse strukturer i halvledermaterialet i wafers. Disse automatiske maskiner, som kontrolleres ved hjælp af mikroprocessorer, består i det væsentlige af et proceskammer med en anode og en katode, en højfrekvensgenerator, vakuumpumper, en tilførselsledning for gas og en transportanordning til tilførsel af wafers. Wafers tilføres det evakuerede proceskammer, hvori en elektrisk strøm er etableret mellem anoden og katoden ved hjælp af højfrekvensgeneratoren. I det gasfyldte proceskammer produceres ved elektrisk udladning positivt ladede gasioner, som kolliderer med de tilførte wafers (katoden), hvorved materiale fjernes på grund af deres slagvirkning. Se Forklarende Bemærkninger til HS, pos. 8456 91.

8457 Maskincentre, enkeltstationsmaskiner med flere bearbejdningsenheder, transfermaskiner (flerstationsmaskiner)

8457 10 10 Horisontale Denne underposition omfatter maskincentre, hvis værktøjer udelukkende befinder sig på en horisontal spindel og bearbejder arbejdsstykket fra siden.

8457 10 90 I andre tilfælde Denne underposition omfatter maskincentre, hvor værktøjet er placeret over arbejdsstykket (maskincentre med vertikal spindel), eller som har både vertikal og horisontal spindel (kombinerede maskincentre) eller arbejder med drejbart spindelhoved (universalmaskincentre).

8458 Drejebænke (herunder drejecentre), til fjernelse af metal Denne position omfatter drejebænke specielt udformet til bearbejdning af metaller, og som anvender drejeværktøj til at fjerne materiale. Almindeligvis er det arbejdsstykket selv, som bevæges roterende om sin egen akse. Dog hører drejebænke, hvor enten værktøjet alene eller både værktøjet og arbejdsstykket sættes i roterende bevægelse, også under denne position. Foruden de drejebænke, der er nævnt i Forklarende Bemærkninger til HS, pos. 8458, tredje stykke, kan nævnes specielle drejebænke til efterdrejning til aksler, drejebænke til afskrælning, tapdrejemaskiner samt universaldrejebænke. Universaldrejebænke ligner revolverdrejebænke, men adskiller sig ved en særlig konstruktion, som gør det muligt, at de ud over drejearbejder kan udføre fræsning, boring og afstikning.

8459 Værktøjsmaskiner (herunder kombinerede bore-, fræse- og gevindskæremaskiner) til boring, udboring, fræsning og gevindskæring i metal, undtagen drejebænke (herunder drejecentre) henhørende under pos. 8458

8459 10 00 Kombinerede bore-, fræse- og gevindskæremaskiner Se Forklarende Bemærkninger til HS, pos. 8459, tredje stykke, punkt 1.

8459 31 00 og 8459 39 00 Andre bore- og fræsemaskiner Se Forklarende Bemærkninger til HS, pos. 8459, tredje stykke, punkt 3, tredje del.

8460 Slibemaskiner, hvæssemaskiner, honemaskiner, lappemaskiner, poleremaskiner og lignende maskiner til overfladebehandling af metal eller cermets ved hjælp af slibesten, slibeskiver eller slibe- eller poleremidler, undtagen tandhjulsfremstillingsmaskiner henhørende under pos. 8461

8460 11 00 og 8460 19 00 Planslibemaskiner, hvori hver akse kan indstilles med en nøjagtighed på mindst 0,01 mm Disse underpositioner omfatter bl.a. maskiner til overfladeslibning som nævnt i Forklarende Bemærkninger til HS, pos. 8460, tredje stykke, punkt 3. Disse maskiner er forsynet med måle- og indstillingsanordninger. Blandt anordninger af denne art kan nævnes: 1. Lineære instrumenter med direkte aflæsning, fx skydelærer og nonier, på hvilke afstanden mellem to på hinanden følgende graddelinger svarer til en forskydning af maskindelen på ikke over 1/100 mm (0,01 mm). 2. Profilprojektorer til kontrol med arbejdet under dets udførelse. Disse apparater består af en skærm af mat glas, på hvilken billedet af arbejdsstykket og værktøjet projiceres stærkt forstørres, således at arbejdsstykkets eller værktøjets fremføring kan vurderes i forhold til skærmens gradinddelinger. Man kan også kontrollere arbejdet ved på skærmen at anbringe en tegning af den vare, der skal fremstilles, tegnet på et gennemsigtigt blad i en målestok svarende til profilprojektorens optiske forstørrelse; i så fald består maskinarbejderens rolle i at sørge for, at billedet af arbejdsstykket falder sammen med tegningen på det gennemsigtige blad. 3. Anordninger til begrænsning af fremføringen af arbejdsstykket eller værktøjet ved indstillelige stopklodser, hvis anbringelse foretages ved hjælp af kaliberklodser. 4. Elektroniske kontrol- og styreanordninger til hone- og lappemaskiner, som ved hjælp af en gradinddelt skive indstilles på arbejdsstykkets endelige effektive mål, og som gør det muligt at gøre værktøjets fremføring langsommere eller helt at standse det, når arbejdsstykkets dimensioner er ved at være nået.

8460 21 11 til 8460 29 90 Andre slibemaskiner, hvori hver akse kan indstilles med en nøjagtighed på mindst 0,01 mm Se de forklarende bemærkninger til pos. 8460 11 00 og 8460 19 00.

8460 21 11 Rundslibemaskiner til indvendig slibning Rundslibemaskiner til indvendig slibning anvendes til slibning af en indvendig diameter, fx i et boret hul. Det ved hjælp af en spændpatron fastholdte emne bearbejdes med en slibeskive, hvis diameter skal være tilpasset det borede hul i emnet.

8460 21 15 Centerless-rundslibemaskiner til udvendig slibning Centerless-rundslibemaskiner til udvendig slibning er maskiner til slibning af emners udvendige diameter. Ved centerless slibning fastspændes emnet ikke, men hviler på en støtteskinne mellem den roterende slibeskive og en (ligeledes fremdrevet) reguleringsskive. Den ønskede diameter for emnet bestemmes ved afstanden mellem slibe- og reguleringsskive.

8460 21 19 Andre varer Herunder hører bl.a. universalrundslibemaskiner. Disse er kombinerede rundslibemaskiner til udvendig og indvendig slibning, og de er således egnede til såvel udvendig som indvendig bearbejdning af et emne.

8460 29 11 Rundslibemaskiner til indvendig slibning De forklarende bemærkning til pos. 8460 21 11 anvendes med de fornødne tillempninger.

8460 29 19 Andre varer De forklarende bemærkninger til pos. 8460 21 15 og 8460 21 19 anvendes med de fornødne tillempninger.

8461 Høvlemaskiner, shapingmaskiner, notstikkemaskiner, rømmemaskiner, maskiner til fremstilling og færdigbearbejdning af tandhjul, maskinsave, afskæremaskiner og andre spåntagende værktøjsmaskiner til bearbejdning af metal eller cermets, ikke andetsteds tariferet

8461 30 10 og 8461 30 90 Rømmemaskiner Disse underpositioner omfatter rømmemaskiner (se Forklarende Bemærkninger til HS, pos. 8461, tredje stykke, punkt 4), der er værktøjsmaskiner til bearbejdning af indvendige og udvendige overflader på et arbejdsstykke ved hjælp af et tandet skæreværktøj, benævnt rømmerival. På disse maskiner er arbejdsstykket anbragt fast, og rømmerivalen er fastgjort til stødslæden, der sættes i en retlinjet, ensartet skærebevægelse (trækkes eller skubbes). Indvendig rømning bruges til at bearbejde og kalibrere de indvendige overflader på et ubearbejdet eller groft bearbejdet arbejdsstykke, hvorigennem værktøjet føres. Ved udvendig rømning fremkommer plane og profilerede flader.

8461 40 11 og 8461 40 19 Til fremstilling af cylindriske tandhjul Som »cylindriske tandhjul« i disse underpositioner anses kun tandhjul, som er fremstillet af cylindriske emner, og som har bevaret den cylindriske form efter skæringen. Disse underpositioner omfatter bl.a. maskiner til fremstilling af lige cylindriske tandhjul, snekkehjul, snekkedrev, stophjul og hjul til kædetransmissioner.

8461 40 31 og 8461 40 39 Til fremstilling af andre tandhjul Disse underpositioner omfatter bl.a. maskiner til fremstilling af tandstænger, koniske tandhjul og ikke-cylindriske snekker.

8461 40 71 og 8461 40 79 Med mikrometrisk indstillingsanordning, hvormed hver akse kan indstilles med en nøjagtighed på mindst 0,01 mm Vedrørende måle- og indstillingsanordninger henvises til de forklarende bemærkninger til pos. 8460 11 00 og 8460 19 00

8469 Skrivemaskiner, undtagen printere henhørende under pos. 8471; tekstbehandlingsmaskiner

8469 11 00 og 8469 12 00 Automatiske skrivemaskiner og tekstbehandlingsmaskiner Disse underpositioner omfatter bl.a. matrixslagprintere, kædeprintere, stålbåndsprintere og andre slagprintere, som — på samme måde som almindelige skrivemaskiner med typer af enhver art — arbejder med mekaniske komponenter (nåle, kæder, stålbånd etc.), hvis anslag på et farvebånd overfører bogstaver direkte til papir. Undtaget fra underpositionerne er derimod: a) ovenfor beskrevne printere, hvis de udgør udlæseenheder til automatiske databehandlingsmaskiner (pos. 8471). Se bestemmelse 5 D til dette kapitel sammenholdt med indledningen til punkt B samt punkt E i samme bestemmelse. b) printere, der ikke virker ved anslag (pos. 8443, 8471 eller 8472).

8470 Regnemaskiner og maskiner i lommeformat til optagelse, gengivelse og visning af data, med indbyggede regnefunktioner; bogholderimaskiner, frankeringsmaskiner, billetmaskiner og lignende maskiner med indbygget regnemekanisme; kasseapparater

8470 10 00 Elektroniske regnemaskiner, der kan fungere uden ydre elektrisk energikilde, samt maskiner i lommeformat til optagelse, gengivelse og visning af data, med indbyggede regnefunktioner Denne underposition omfatter bl.a.: 1. Elektroniske regnemaskiner med indbygget tids- og datoangivelse og vækkeur eller fx en stopursanordning. 2. Elektroniske, batteridrevne maskiner i lommeformat, som — foruden at kunne benyttes til udregninger — er forsynet med en hukommelse til lagring af data, fx telefonregister, dagsplan, notater, kalender (såkaldte »digital diaries«). 3. Små elektroniske apparater i lommeformat (ofte kaldet minicomputere), som afhængigt af de anvendte hukommelsesmoduler, kan oversætte ord og sætninger til et valgt fremmedsprog; de kan også udføre aritmetiske funktioner. Disse apparater er forsynet med et alfanumerisk tastatur og et firkantet display (skærm). Undtaget fra denne underposition er: a) Armbåndsure og lommeure, med indbygget elektronisk regnemaskine (9101 eller 9102). b) Lightere med indbygget regnemaskine og/eller et elektronisk ur (pos. 9613). c) Imidlertid tilsvarende apparater uden regnefunktion (pos. 8543).

8470 30 00 Andre regnemaskiner Denne underposition omfatter bl.a. de i Forklarende Bemærkninger til HS, pos. 8470, afsnit A, nævnte ikke-elektroniske regnemaskiner, som til udførelse af regnefunktionen benytter mekaniske anordninger, almindeligvis tandhjul og tandstænger, hvad enten disse er hånd- eller motordrevne eller drives af elektromagnetiske anordninger.

8470 40 00 Bogholderimaskiner Denne underposition omfatter bl.a. de i Forklarende Bemærkninger til HS, pos. 8470, afsnit B, nævnte bogholderimaskiner uanset deres funktionsmåde (mekanisk, elektromekanisk eller elektronisk) og deres anordninger for tilførsel af data (tastatur, vippe- eller drejehåndtag, læsere til hulkort eller bånd mv.).

8470 90 00 Andre varer Foruden de maskiner, der er nævnt i Forklarende Bemærkninger til HS, pos. 8470, afsnit D, omfatter denne underposition bl.a. maskiner til trykning af etiketter med oplysning om salgsprisen, beregnet på basis af varens enhedspris og vægt, samt apparater til udregning af motorvejsafgift og udstedelse af kvittering herfor. Undtaget fra denne underposition er printere, der foreligger særskilt (pos. 8443, 8469, 8471 eller 8472).

8471 Automatiske databehandlingsmaskiner og enheder dertil; magnetiske og optiske læsere, maskiner til overførsel af data til datamedier i kodet form samt maskiner til bearbejdning af sådanne data, ikke andetsteds tariferet

8471 60 90 Andre varer Denne underposition omfatter bl.a. dataskærme, som kun kan anvendes som udlæseenheder til automatiske databehandlingsmaskiner. Disse skærme kan ikke gengive et billede på grundlag af et kodet (sammensat) videosignal.

8471 70 51 Optiske, herunder magnetisk-optiske Se supplerende bestemmelse 2 til dette kapitel.

8472 Andre maskiner og apparater til kontorbrug (f. eks. duplikatorer af hektograftypen og stencilduplikatorer, adresseringsmaskiner, automatiske seddelautomater, møntsorterings-, mønttælle- og møntpakkemaskiner, blyantspidsemaskiner, perforeringsmaskiner og hæftemaskiner)

8472 20 00 Adresseringsmaskiner og maskiner til prægning af adresseplader Undtaget fra denne underposition er bl.a. skrivemaskiner forsynet med en særlig anordning til skrivning af adresseplader i stencil (pos. 8469).

8472 90 80 Andre varer Foruden de maskiner og apparater, der er nævnt i Forklarende Bemærkninger til HS, pos. 8477, femte stykke, punkt 3, 5, 7-11 og 16-22, omfatter denne underposition bl.a.: 1. Maskiner til belægning på begge sider af kontrakter, datablade, planer, identitetskort eller andre dokumenter med en transparent film, for at beskytte disse dokumenter mod slid, forfalskning, tilsmudsning eller krølning. Undtaget herfra er derimod lignende maskiner (såkaldte varmeforseglingspresser), der ikke anvendes i kontorer, og som fungerer ved varme og tryk til at påføre en termoplastisk transparent film af syntetisk materiale på forsiden eller bagsiden af billeder, fotografier, kunsttryk og andre tryksager (pos. 8477). 2. Elektriske graveringsmaskiner, som fx anvendes på tegnestuer. Denne underposition omfatter også printere, der ikke virker ved anslag, bestemt til kontorbrug, fx: 1. Termiske printere, hvori et elektrisk opvarmet termisk printerhoved, frembringer de ønskede bogstaver mv. på varmefølsomt papir ved hjælp af en punktmatrix. 2. Elektrostatiske printere, hvori bevægelige statisk ladede metalspidser på et skrivehoved frembringer usynlige bogstaver mv. bestående af små elektrostatisk ladede punkter på elektrofølsomt papir. En tonervæske anvendes til at farve de ladede punkter og frembringe synlige bogstaver mv. Ovennævnte printere bliver styret af datamedier (fx CD ROM, disketter eller magnetbånd) eller af andre maskiner (bortset fra automatiske databehandlingsmaskiner). Undtaget fra denne underposition er: a) Printere henhørende under pos. 8443, 8469 eller 8471. b) Elektroniske, batteridrevne maskiner i lommeformat, som — foruden at kunne benyttes til udregninger — er forsynet med en hukommelse til lagring af data, fx telefonregister, dagsplan, notater, kalender (såkaldte »digital diaries«) (pos. 8470 10 00).

8473 Dele og tilbehør (undtagen beskyttelsesovertræk, transportkasser og lign.), som udelukkende eller hovedsagelig anvendes til maskiner og apparater henhørende under pos. 8469-8472 Foruden dele og tilbehør, der er nævnt i Forklarende Bemærkninger til HS, pos. 8473, omfatter denne position bl.a.: 1. Printerkæder, nålehoveder, typehoveder og -hjul. 2. Magnethoveder i Winchester- eller tyndfilmteknik til perifere magnetpladelagre, også anbragt på støttearme eller kasser. 3. Datalager-samlinger (såkaldet »Head/Disk/Assemblies (HDA's)«), bestemt til permanent installering i pladelagre, og bestående af et antal magnetplader fast monteret på en støttespindel, datahovedarme med læse/skrive-hoveder og kontrol-, tilslutnings- og styremekanismer, monteret i en hermetisk forseglet kasse. 4. Printer- og skrivekassetter, bestående af klart udskifteligt tilbehør og indeholdende, i et særligt hylster, både farvebånd og korrektionsbånd.

8473 10 11 og 8473 10 19 Sammensatte elektroniske komponenter Sammensatte elektroniske komponenter består af et eller flere trykte kredsløb med elektroniske integrerede kredsløb eller mikrokredsløb. De kan også indeholde diskrete aktive komponenter, diskrete passive komponenter, varer henhørende under pos. 8536 eller andre elektriske eller elektromekaniske anordninger, forudsat at de ikke mister deres karakter af sammensat elektronisk komponent. Disse underpositioner omfatter ikke: a) Mekanismer (uden elektronik). b) Moduler (bestående af mekanismer og sammensatte komponenter), såsom kassette-, cd- eller DVD-drev til gengivelse af data, billede eller lyd, bestående af mekanismer og sammensatte elektroniske komponenter til styring og signalbehandling.

8473 21 10 Sammensatte elektroniske komponenter Se forklarende bemærkninger til pos. 8473 10 11 og 8473 10 19.

8473 29 10 Sammensatte elektroniske komponenter Se forklarende bemærkninger til pos. 8473 10 11 og 8473 10 19.

8473 30 10 og 8473 30 90 Dele og tilbehør til maskiner henhørende under pos. 8471 Undtaget herfra er tastaturer til automatiske databehandlingsmaskiner, monteret i selvstændigt kabinet (pos. 8471 60 50).

8473 30 10 Sammensatte elektroniske komponenter Se forklarende bemærkninger til pos. 8473 10 11 og 8473 10 19.

8473 40 11 og 8473 40 19 Sammensatte elektroniske komponenter Se forklarende bemærkninger til pos. 8473 10 11 og 8473 10 19.

8473 40 90 Andre varer Adresseplader omfattet af denne underposition er plader, som i adresseringsmaskiner bærer den adresse, som skal gengives (præget, trykt eller udstanset). Det kan være metalplader, små indrammede stencils, kort eller plader af plastmateriale og lign. Herunder hører også varer af denne art, der endnu ikke ved prægning, tryk eller udstansning er forsynet med adressen, forudsat de i den foreliggende form kan anses som bestemt til anvendelse i adresseringsmaskiner. Dog hører sådanne varer af papir eller pap, dvs. små stencils fastgjort i en papramme, som gør det muligt at anbringe dem i maskinen, under pos. 4816.

8473 50 10 Sammensatte elektroniske komponenter Se de forklarende bemærkninger til pos. 8473 10 11 og 8473 10 19.

8477 Maskiner og apparater til bearbejdning af gummi og plast eller til fremstilling af varer af disse materialer, ikke andetsteds tariferet i dette kapitel Foruden de maskiner og apparater, der er nævnt i Forklarende Bemærkninger til HS, pos. 8477, omfatter denne position bl.a.: 1. Maskiner til at fjerne gummisåler og gummihæle, som, selv om de anvendes i skoindustrien, ikke er bestemt til bearbejdning af huder, skind eller læder. 2. Maskiner til at udskære blokke af skumplast, skumgummi, latexskum og lignende materialer, ved anvendelse af en båndkniv eller et savblad.

8479 Maskiner, apparater og mekaniske redskaber med selvstændig funktion, ikke andetsteds tariferet i dette kapitel

8479 40 00 Maskiner til fremstilling af reb, tovværk og kabler Denne underposition omfatter bl.a.: 1. Maskiner og apparater til fremstilling af reb og tovværk af tekstilmaterialer, såsom: a) Dugtemaskiner, med hvilke man fremstiller dugterne ved sammenslåning af flere enkelttråde (kabelgarn). b) Maskiner til kabelslåning af reb og tovværk ved stor diameter, som ved snoning samler to eller flere dugter. c) Maskiner (sammenslåningsmaskiner), som samtidig udfører dugtning og kabelslåning, især ved fremstillingen af svært sejlgarn eller reb og tovværk af forholdsvis lille diameter. 2. Maskiner og apparater til fremstilling af reb og tovværk af metaltråde, bortset fra elektriske kabler, og som fungerer på samme måde som de ovenfor i punkt 1 beskrevne maskiner og apparater. 3. Maskiner og apparater, herunder samlemaskiner til kabelslåning eller fletning af elektriske kabler, også i forvejen isolerede, samt maskiner til fremstilling af koaksialkabler. Undtaget herfra er bl.a. maskiner, der udfører forberedende arbejde til dugtning, fx kæmning, spredning, tvinding, strækning i flere trin og trækning, samt maskiner til snoning af den art der anvendes i spinderier, og hvoraf nogle ligeledes kan benyttes til fremstilling af fint sejlgarn ved snoning af kabelgarn (pos. 8445).

8479 89 77 Udstyr til påsætning af chips og tape automated bonders, til samling af halvlederkomponenter Denne underposition omfatter maskiner til nøjagtig placering, montering og fastgørelse af halvlederkomponenter i form af chips på et underlag (udstyr til påsætning af chips og tape automated bonders). Denne underposition omfatter ikke: a) Wire bonding-maskiner (pos. 8479 89 98 eller 8515). b) Pick and place-maskiner (pos. 8479 89 98).

8479 89 98 Andre varer Denne underposition omfatter bl.a.: 1. Visse maskiner og apparater til fremstilling af trykte kredsløb eller hybride integrerede kredsløb (ved bearbejdning og udskæring af større plader af papirbaserede laminater, glasfiberstof, keramisk eller andet isolerende materiale), fx: a) Børstemaskiner og ultralydvaskemaskiner til rensning af plader af isolerende materialer. b) Valsemaskiner og andre påføringsmaskiner til påføring af en fotoresistent belægning, et bindemiddel eller et klæbemiddel på plader af isolerende materiale. 2. Visse maskiner og apparater til fremstiling af monolitiske integrerede kredsløb eller diskrete halvlederkomponenter (ved produktion, bearbejdning eller udskæring af wafers), fx krystaltrækkemaskiner til syntetisk fremstilling af siliciumstænger. 3. Montagemaskiner til trykte kredsløb til montering af aktive komponenter, passive komponenter eller forbindelsesdele på trykte kredsløb (pick and place-maskiner). Komponenterne føres automatisk ind i maskinen på bånd. Maskinerne placerer komponenterne nøjagtigt på det tilsigtede sted og monterer dem på det trykte kredsløb. Når komponenterne er monteret, fastgøres de til det trykte kredsløb ved fx lodning eller »contact bonding«. Disse maskiner kan udover at montere halvlederkomponenter (se de forklarende bemærkninger til pos. 8479 89 77) også hente og placere andre komponenter på underlag. Mange maskiner og apparater til fremstilling af trykte kredsløb, hybride eller monolitiske integrerede kredsløb eller diskrete halvlederkomponenter er imidlertid omfattet af mere specificerede positioner og er derfor undtaget fra denne position. Det gælder fx for følgende: a) Ovne til zone-smeltning og raffinering af siliciumstænger, ovne til oxidering af overfladen på wafers og diffusionsovne til dotering af wafers med »urenheder« (pos. 8417 eller 8514). b) Apparater til belægning (metallisering) af isolerende materiale (til fremstilling af tyndfilmkredsløb) eller wafers ved damppåføring (pos. 8417, 8419 eller 8514) eller ved katodeforstøvning (pos. 8543). c) Apparater til tørring af trykte eller vaskede plader af isolerende materiale og kontinuerlige tørreapparater til wafers (pos. 8419 eller 8514). d) Centrifuger til spin-belægning af isolerende materiale eller wafers med en fotoresistent belægning (pos. 8421). e) Sprøjteætsningsmaskiner til påsprøjtning af isolerende materiale med ætsemidler og sprøjteapparater til rensning af halvlederwafers (pos. 8424). f) Automatiske materialehåndteringssystemer til transport, håndtering og lagring af halvlederwafers, waferkassetter, waferæsker og andre materialer til halvlederkomponenter (pos. 8428). g) Skabelontrykkemaskiner til påtrykning af isolerende materiale med ætseresistent blæk (pos. 8443). h) Plasmaætsemaskiner, der ætser strukturer i halvledermaterialet i wafers ved fjernelse af materiale med en plasmabue, laserskæremaskiner til udskæring af wafers i mikroplader (chips) og lasergraveremaskiner til gravering af plasthylstre til komplette monolitiske integrerede kredsløb eller diskrete halvlederkomponenter (pos. 8456). ij) Værktøjsmaskiner til boring eller fræsning af isolerende materiale, til udskæring af siliciumstænger til wafers (fx save til udskæring af indre huller), til skæring eller hulning af trykte kredsløbsplader, til slibning eller polering af isolerende materiale eller wafers eller til savning af mikroplader (chips) af wafers (pos. 8464 eller 8465). k) Presser til fremstilling af plasthylstre til mikroplader (chips) ved presning af plastmateriale omkring mikropladerne (pos. 8477). l) Trådbindingsmaskiner til svejsning af guldtråd til kontaktpunkterne i monolitiske integrerede kredsløb ved ultralydsvejsning eller elektrisk tryksvejsning (pos. 8515). m) Apparater til elektroplettering af isolerende materiale med et belægningsmetal, apparater til elektrofortinning af forbindelsesstykker i mikroplader (chips) og partikelacceleratorer til implantering af ioner af et bestemt grundstof (fx bor eller phosphor) (pos. 8543). n) Apparater (fotoplotters) til fotografisk fremstilling af fotomasker til trykte kredsløb eller til overførsel af kredsløbsdiagrammer (strukturer) på wafers (pos. 9006). o) Projektionsapparater til overførsel af ledninger og kredsløbsdiagrammer på isolerende materiale eller wafers, trykt eller belagt med fotoresistent belægning (pos. 9010). p) Elektriske maskiner og apparater til afprøvning af komplette trykte kredsløb, hybride integrerede kredsløb, wafers eller mikroplader (chips) ved elektrisk måling samt til konstatering og lokalisering af defekter, herunder også maskiner og apparater udstyret med en anordning til fejlmarkering eller en sorteringsanordning til fordeling af de afprøvede produkter til specielle lagerbeholdere (pos. 9030). Derimod omfatter denne underposition bl.a. åbningssystemer til garagedøre, der er mekaniske anordninger til automatisk åbning og lukning af garagedøre ved radiofjernbetjeningskontrol. De monteres på garageloftet og består hovedsagelig af en elektrisk servomotor med drivspindel, en forbindelsesskinne med en strømoverførselsanordning og en styrearm fastgjort til garagedøren. Servomotoren er forbundet med et kabel til radiomodtageren, der tilslutter strømmen til servomotoren, når den modtager et kontrolsignal fra radiosenderen i køretøjet. Radiosendere og -modtagere, der er nødvendige til fjernkontrol af disse systemer, er imidlertid undtaget fra denne underposition og tariferes i pos. 8526 i overensstemmelse med deres karakteristika.

8481 Haner, ventiler og lignende tilbehør til rørledninger, kedler, tanke, kar og lignende beholdere, herunder trykreguleringsventiler og termostatregulerede ventiler